Батыс Қазақстанда қызылша дертіне шалдыққандар саны 155-ке жетті
DATE: 14:11, 14 Қараша 2023 | GMT +5
TITLE: Батыс Қазақстанда қызылша дертіне шалдыққандар саны 155-ке жетті
URL: https://kaz.inform.kz/news/batis-kazakstanda-kizilsha-dertne-shaldikkandar-sani-155-ke-zhett-fedd9c/
META: DATE: 14:11, 14 Қараша 2023 | GMT +5
TOTAL WORDS: 187
AUTHOR(S):
TEXT: БҚО санитариялық-эпидемиологиялық бақылау департаментінің басшысы Мұхамғали Арыспаевтың өңірлік коммуникациялар қызметі алаңында өткен брифингте мәлім еткеніндей, соның 103-і немесе 66, 4 пайызы – 14 жасқа дейінгілер, 13-і – жасөспірімдер, 39-ы – ересек адамдар. Оның сөзіне қарағанда, қызылша, әсіресе, Орал қаласында, сондай-ақ Бөрлі ауданында, Сырымда көбірек кездесіп отыр. Қалған аудандарда сирек ұшырасады. Ал Бөкей ордасы, Жаңақала, Жәнібек аудандарында тіркелген жоқ. Департамент басшысының айтуынша, ұжымдарда 48 дерек тіркелсе, соның 26-сы мектептерде, 22-сі балабақшаларда орын алды. Сондай-ақ 10 студент қызылша жұқтырды. «Ауырғандармен қарым-қатынаста болған 1 914 адамға медициналық бақылау жүргізілуде, эпидемиологиялық көрсеткіштер бойынша екпе салынуда. Науқастар – 1 жасқа дейінгі сәбилер, екпеден бас тартқандар, медициналық қарама-қарсы көрсеткіштер себебінен екпе алмағандар және егу туралы мәліметі белгісіз ересектер. Өкінішке қарай, қазіргі уақытта қызылша дертіне шалдыққандармен байланыста болған балалардың атааналары арасында да, сондай-ақ 30 жасқа дейінгілер арасында да эпидемиологиялық көрсеткіштер бойынша екпеден бас тартып жатқандар бар. Қызылша деректерінің 58, 7 пайыздан астамы 5 жасқа дейінгілердің үлесіне тиеді. Күні бүгін 6 қарашадан бері қосымша екпе алуға тиісті 3 669 баланың 1 122-сі немесе 31 пайызы егілді. Вакцинация жалғасатын болады», деді М. Еске сала кетейік, бұдан бұрын Батыс Қазақстанда қызылшамен ауырғандар саны 100-ден асқанын жазған болатынбыз
